Diari Oficial de la Generalitat Valenciana


Sumari del DOGV 3130, del 26-11-1997 (1997/11234)

ORDRE de 31 d'octubre de 1997, de la Conselleria d'Economia, Hisenda i Administració Pública, per la qual acorda l'adquisició de la finca rústica denominada Pilar de Ximo o Pardinetes de Dalt, situada dins del Parc Natural de la Font Roja en el terme municipal d'Alcoi (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3130

Data del DOGV
:   26-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11434


Data del document
:   31-10-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

3904 ORDRE de 31 d'octubre de 1997, de la Conselleria d'Economia, Hisenda i Administració Pública, per la qual acorda l'adquisició de la finca rústica denominada Pilar de Ximo o Pardinetes de Dalt, situada dins del Parc Natural de la Font Roja en el terme municipal d'Alcoi (Alacant). [97/C11626]
  
En el marc de la política de la Generalitat Valenciana en matèria de conservació, protecció i desenvolupament del medi natural, aquesta administració autonòmica està duent a terme una sèrie de projectes d'inversió en l'adquisició de terrenys situats en els espais naturals protegits de l'àmbit de la Comunitat Valenciana amb participació en el finançament de fons europeus.
  
Mitjançant l'adquisició de la finca denominada Pilar de Ximo o Pardinetes de Dalt, situada dins del Parc Natural de la Font Roja, del terme municipal d'Alcoi (Alacant), es fa factible abordar la constitució d'una xarxa de microreserves de la flora en la Comunitat Valenciana atés l'alt percentatge d'espècies vegetals endèmiques iberolevantines que habiten en el Parc, la qual cosa possibilita la declaració de Zona d'Especial Conservació a càrrec de la futura xarxa Natura-2000 de la Unió Europea.
  
A petició del conseller de Medi Ambient, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,
  
ORDENE
  
Primer
  
Acordar l'adquisició pel procediment negociat, a títol onerós i en virtut de compravenda de la finca rústica que a continuació es descriu, propietat del senyor Miguel Juan Payá Barceló:
  
- Rústica. Situada en la forest Carrascal, en la partida de Pardinetes del terme municipal d'Alcoi (Alacant) denominada Pilar de Ximo, de 48,4 hectàrees de superfície, els límits de la qual són:
  
· Nord, camí de Vistabella a Santa Maria que discorre per la part baixa de la finca en direcció nord-est-sud-oest i la separa de la resta de l'heretat.
  
· Est, barranc i divisòria en direcció nord-est-sud-oest fins la cota 1.142, on s'inicia el límit direcció sud fins al Mas de Tetuan.
  
· Sud, camí i divisòria en direcció oest-est que la separa de l'heretat Santa Maria en el terme d'Ibi i del Mas de Tetuan (part terme d'Alcoi i part en el terme d'Ibi), arribant a la cota 1.201 en punt pròxim a la convergència de les finques Pardinetes (també denominada Pardinetes de Dalt o Pilar de Ximo), Tetuan i Santa Maria. A continuació, continua el límit fins a la confluència de la finca Vistabella, punt de menor cota.
  
· Oest, amb el Pou del Barber, formant un vèrtex en el quals els límits nord i sud canvien de la direcció nord-est-sud-oest a l'oest-est.
  
La finca esmentada forma part d'una altra major, de 90 hectàrees de superfície de la qual se segregarà per a formar finca registral independent de la inscrita en ple domini i amb caràcter privatiu a nom del senyor Miguel Juan Payá Barceló, en el Registre de la Propietat d'Alcoi, en el tom 300 del llibre 116, foli 165, finca 1.518, inscripció 15.ª.
  
Segon
  
D'acord amb el que preveuen les clàusules dels contractes subscrits entre la Generalitat Valenciana i la Comissió Europea per al desenvolupament dels programes finançats per la Unió Europea amb fons LIFE, i d'acord amb l'informe emés pel Servei de Protecció d'Espècies de la Conselleria de Medi Ambient, la finca s'adquireix amb la finalitat de protegir la naturalesa, sense que la Generalitat Valenciana puga alienar-la o canviar-ne la destinació sense la prèvia autorització de la Comissió de la Unió Europea.
  
Tercer
  
La compra es realitzarà per un preu de vuit milions cent seixanta mil pessetes (8.160.000 PTA) que serà pagat en el moment de la formalització de la compravenda en escriptura pública a càrrec de l'aplicació pressupostària 95.54.16.514.42.1.33680.
  
Les despeses i els impostos que se'n deriven seran pagats per les parts, segons la llei.
  
Quart
  
Una vegada subscrita l'escriptura de compravenda, s'haurà de donar d'alta en l'Inventari General de Béns i Drets de la Generalitat Valenciana la finca adquirida que des d'aquesta data s'entendrà afectada a la Conselleria de Medi Ambient, i es subscriurà l'acta d'afectació corresponent.
  
Cinqué
  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.
  
València, 31 d'octubre de 1997
  
El conseller d'Economia, Hisenda i Administració Pública,